Ozolaines pagasts

Ozolaines pagasts ir Rēzeknes novada teritoriāla vienība tā vidienē. Robežojas ziemeļrietumos ar Sakstagala pagastu, ziemeļos ar Ozolmuižas pagastu un Rēzeknes pilsētu, austrumos ar Griškānu un Čornajas pagastiem, dienvidos ar Lūznavas pagastu, rietumos ar Silmalas pagastu. Pagasta centrs atrodas Balbišos.

 Daba 
Atrodas Latgales augstienes vidusdaļā, galvenokārt tās augstākajā daļā - Rāznavas paugurainē. Zemajā un purvainajā pagasta dienvidrietumu malā iesniedzas Maltas pazeminājums. Augstākā vieta - Majaka kalns (204,9 m vjl.).

Pagasta teritorijā atrodas valsts nozīmes dabas piemineklis - dendroloģiskie stādījumi Laizānu parks.

 Hidrogrāfija 
 Upes 
Pagasta teritorijā ir četrs upes:

 Čečora

 Deimanka
 Kovšupe
Medine

 Ezeri 
Pagasta teritorijā ir divpadsmit ezeri.
 Gaiduļu ezers (66,1 ha)
 Kivku ezers (14,1 ha)
 Grigorija ezers (13,4 ha)
 Losu ezers - ap 10 ha, agrāk platība bija ap 400 ha, taču nosusināts 
Mazāki ezeri: Kaulinkas ezers, Krivojes ezers, Kugreņu ezers, Podberezjes ezers, Ritiņu ezers, Rubuļu ezers, Tievanānu ezers, Ūsveišu ezers.

 Purvi 
Daļa no Losu purva.

 Vēsture 
1935. gadā Rēzeknes apriņķa Ozolmuižas pagasta (no 1940. gada — Ozolaines pagasts) platība bija 106,8 km² un tajā dzīvoja 5297 iedzīvotāji. 1945. gadā pagastā izveidoja Bekšu, Bumbišķu, Ozolaines un Slabadas ciema padomes, bet pagastu 1949. gadā likvidēja. Rēzeknes rajona Ozolaines ciemam 1954. gadā pievienoja likvidēto Bekšu ciemu, 1971. gadā — likvidētā Bumbišķu ciema Matrosova padomju saimniecības teritoriju, bet 1973. gadā daļu ciema teritorijas pievienoja Černajas un Slabadas ciemiem. 1990. gadā ciemu reorganizēja par pagastu. 2009. gadā Ozolaines pagastu kā administratīvo teritoriju iekļāva Rēzeknes novadā.

 Vēstures, arhitektūras un arheoloģijas pieminekļi 
Vērtības grupaPieminekļa veidsPieminekļa nosaukumsAtrašanās vietaPieminekļa datējums Vietējās nozīmes Arheoloģija Gaiduļu viduslaiku kapsēta GaiduļiValsts nozīmes Kiuku pilskalns Kivki 12.—13. gadsimtsVietējās nozīmes Arhitektūra Kampišķu vecticībnieku lūgšanu nams Kampišķi 19. gadsimta beigas

 Iedzīvotāji 
 Iedzīvotāju skaita izmaiņas 
Esošajās robežās, pēc CSP un OSP datiem.CSP

 1897. gadā 3/4 no iedzivotāijem bija vecticībnieki.

 Apdzīvotās vietas 
Lielākās apdzīvotās vietas (pēc iedzīvotāju skaita) pagastā ir Pleikšņi, Bekši, Ritiņi, Balbiši (pagasta centrs), Tēviņi, Laizāni. 

 Saimniecība 
Ozolaines pagastā lielākie uzņēmumi ir RSEZ SIA “LEAX Rezekne”, SIA RITAL, SIA M.R.S, Latgales elektromontāža un ASKO SIA. Iedzīvotāju pamatnodarbošanās tomēr ir lauksaimniecība, dominē piemājas saimniecības.

 Transports 
Pagasta teritoriju šķērso starptautiskas nozīmes dzelzceļa līnija: Berlīne — Varšava — Viļņa — Daugavpils — Rēzekne — Sanktpēterburga, augstākās kategorijas autoceļš A13 Krievijas robeža (Grebņeva) — Rēzekne — Daugavpils — Lietuvas robeža (Medumi) un Rēzeknes apvedceļš.

 Izglītība un kultūra 
Pagastā darbojas Maltas vidusskolas struktūrvienība Liepu pamatskola, bibliotēka, kultūras nams.

Deimaņu ciemā atrodas rakstnieka disidenta Mihaila Naricas (1909-1993) māja-muzejs, Bekšos atrodas keramiķa Staņislava Viļuma darbnīca "Cukrasāta".  

 Atsauces 

Kategorija:Latgale
Kategorija:Rēzeknes novada pagasti